จีน ประกาศ ดันวัคซีน “โควิด-19” เป็นสินค้าสาธารณะของโลก หลังทดลองสำเร็จ!
จีน ประกาศดันวัคซีน "โควิด-19" เป็นสินค้าสาธารณะของโลก หลังการทดลองทางคลินิก ประสบผลสำเร็จพร้อมใช้งาน! 
จีน ประกาศดันวัคซีน "โควิด-19" เป็นสินค้าสาธารณะของโลก หลังการทดลองทางคลินิก ประสบผลสำเร็จพร้อมใช้งาน!
8 มิ.ย. 2563

สำนักข่าวซินหัว รายงานว่า เจ้าหน้าที่อาวุโสของจีนเปิดเผยว่า จีนจะทำให้วัคซีนโรคติดเชื้อไวรัสโคโรนาสายพันธุ์ใหม่ (โควิด-19) เป็นสินค้าสาธารณะของโลก หลังการวิจัยและการทดลองทางคลินิกประสบผลสำเร็จพร้อมใช้งาน
โดย หวังจื้อกัง รัฐมนตรีกระทรวงวิทยาศาสตร์และเทคโนโลยีของจีน แถลงข่าวในกรุงปักกิ่งว่าควรเสริมสร้างความร่วมมือระหว่างประเทศในการพัฒนา การทดลองทางคลินิก และการใช้งานวัคซีนโรคโควิด-19 ให้แข็งแกร่งยิ่งขึ้น
“การพัฒนาวัคซีนควรมุ่งให้ความสำคัญกับการรับรองความปลอดภัย ความมีประสิทธิภาพ และความสามารถในการเข้าถึงได้” หวังจื้อกัง กล่าว
อนึ่ง สมุดปกขาว “การต่อสู้โรคโควิด-19 : ปฏิบัติการของจีน” (Fighting COVID-19: China in Action) จากสำนักงานข้อมูลข่าวสารแห่งคณะรัฐมนตรีจีน เมื่อวันอาทิตย์ (7 มิ.ย.) ระบุว่าปัจจุบันจีนอนุมัติการทดลองทางคลินิกของวัคซีนชนิดเนื้อตาย 4 รายการ และวัคซีนชนิดใช้อะดิโนไวรัสเป็นตัวนำพา 1 รายการ
นอกจากนี้ สมุดปกขาวฯ เสริมว่าขณะคณะนักวิทยาศาสตร์ในจีนและต่างประเทศต่างมุ่งมั่นพัฒนาวัคซีน จีนได้ก้าวเป็นผู้นำโลกในการพัฒนาวัคซีนบางชนิด